
ΤΕΥΧΟΣ ΔΕΥΤΕΡΟ 


Αρ 

ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Εξειδίκευση συνάφειας τίτλων σπουδών, επαγ¬ 
γελματικής εμπειρίας και καθορισμός ειδικότε¬ 
ρων γνώσεων και απαιτήσεων, για την επιλογή 
σε θέση προϊσταμένου Τμήματος και οργανικών 
μονάδων αντίστοιχου επιπέδου της Βουλής των 
Ελλήνων. 

2 

Ανάκληση Τοποθέτησης Οπλιτών Θητείας Ειδικό¬ 
τητας Ιατρού Άνευ Ειδικότητας από Πολυδύναμο 
Περιφερειακό Ιατρείο και Περιφερειακό Ιατρείο 
του Υπουργείου Υγείας. 

3 

Κατανομή προσωπικού στον Οργανισμό Σιδηρο¬ 
δρόμων Ελλάδος Α.Ε. 

4 

Κατανομή προσωπικού στο Υπουργείο Υγείας. 


ΑΠΟΦΑΣΕΙΣ 


Αριθμ. 


Πρωτ. 6361 
Διεκπ. 4222 


( 1 ) 


Εξειδίκευση συνάφειας τίτλων σπουδών, επαγ¬ 
γελματικής εμπειρίας και καθορισμός ειδικότε¬ 
ρων γνώσεων και απαιτήσεων, για την επιλογή 
σε θέση προϊσταμένου Τμήματος και οργανικών 
μονάδων αντίστοιχου επιπέδου της Βουλής των 
Ελλήνων. 


Ο ΠΡΟΕΔΡΟΣ 

ΤΗΣ ΒΟΥΛΗΣ ΤΩΝ ΕΛΛΗΝΩΝ 


Έχοντας υπόψη: 

1. Τις διατάξεις των άρθρων 65 παρ. 6 και 103 παρ. 6 
του Συντάγματος, σε συνδυασμό με τις διατάξεις του 
άρθρου 11 παρ. 4 του Κανονισμού της Βουλής (Μέρος 
Κοινοβουλευτικό - ΦΕΚ 106/Α/1987), όπως ισχύει. 

2. Τις διατάξεις των άρθρων 1,3,82,97 και 164ΣΤ του 
Κανονισμού της Βουλής (Μέρος Β'- ΦΕΚ 51/Α/1997), 
όπως ισχύει, σε συνδυασμό με τις διατάξεις του άρθρου 
30 της από 28-6-2016 απόφασης της Ολομέλειας της 
Βουλής «Τροποποίηση διατάξεων του Κανονισμού της 
Βουλής - Μέρος Β' (ΦΕΚ 51 /Α/10-4-1997) και Μέρος Κοι¬ 


νοβουλευτικό (ΦΕΚ 106/Α/24-6-1987), όπως ισχύουν» 
(ΦΕΚ 122/Α/30-6-2016). 

3. Την από 9-5-2018 σύμφωνη γνώμη της Επιτροπής 
Κανονισμού της Βουλής. 

4. Το γεγονός ότι από την απόφαση αυτή δεν προκαλεί- 
ται δαπάνη σε βάρος του Προϋπολογισμού της Βουλής, 
αποφασίζουμε: 

Άρθρο 1 

Προϊστάμενοι Τμημάτων και οργανικών μονάδων 
αντίστοιχου επιπέδου της Βουλής των Ελλήνων τοπο¬ 
θετούνται υπάλληλοι της Βουλής (μόνιμοι και με σχέση 
εργασίας ιδιωτικού δικαίου αορίστου χρόνου), κατά τα 
οριζόμενα στο άρθρο 82 του Κανονισμού της Βουλής 
(Μέρος Β'- ΦΕΚ 51 /Α/1997), όπως ισχύει, και στα επόμενα 
άρθρα της παρούσας απόφασης. 

Οι ως άνω υπάλληλοι πρέπει απαραίτητα να διαθέτουν 
γνώση του αντικειμένου της προκηρυσσόμενης θέσης, 
ικανότητα οργάνωσης του ατομικού και συλλογικού 
όγκου εργασίας, αντίληψης σύνθετων καταστάσεων και 
θέσης προτεραιοτήτων, πρόβλεψης κρίσεων, έγκαιρης 
αντιμετώπισης των συνεπειών και ορθής διαχείρισης 
τους, ανάπτυξης δημιουργικών και πρακτικών λύσεων, 
συνεχούς βελτίωσης της απόδοσης και δημιουργικό¬ 
τητας, εισαγωγής και αποδοχής καινοτόμων μεθόδων, 
επικοινωνίας και συνεργασίας με προϊσταμένους και 
υφισταμένους, λήψης αποτελεσματικών αποφάσεων, 
ιδίως σε συνθήκες κρίσης. Επίσης, ικανότητα να προ¬ 
γραμματίζουν, οργανώνουν, συντονίζουν και ελέγχουν 
τις εργασίες των μονάδων των οποίων προΐστανται, να 
καθοδηγούν, ενημερώνουν και παρακινούν τους υφι¬ 
σταμένους τους και να αξιολογούν αντικειμενικά και 
αμερόληπτα. 

Άρθρο 2 

Π ροϊστάμενοι Τμη μάτων 
της Γενικής Διεύθυνσης 
Κοινοβουλευτικού Έργου 

1. Προϊστάμενοι των Τμημάτων Νομοθετικής Λει¬ 
τουργίας και Γραμματείας της Διεύθυνσης Νομοθετι¬ 
κού Έργου και των Τμημάτων Α' και Β' αντιστοίχως των 
Διευθύνσεων Διαρκών Επιτροπών και Ειδικών Μόνιμων 
Επιτροπών καθώς και του Τμήματος Πρακτικών Επιτρο¬ 
πών της Διεύθυνσης Διαρκών Επιτροπών τοποθετούνται 

υπάλληλοι ΠΕ, πτυχιούχοι νομικής ή πολιτικών ή κοινωνι¬ 
κών επιστημών ή οργάνωσης και διοίκησης ή υπάλληλοι 
ΤΕ, πτυχιούχοι διοίκησης επιχειρήσεων. 

2. Προϊστάμενος Τμήματος Επιμελητών της Διεύθυν¬ 
σης Νομοθετικού Έργου τοποθετείται υπάλληλος ΔΕ 
εφόσον έχει προϋπηρεσία, κατά την τελευταία δεκαπε¬ 
νταετία (15ετία), τουλάχιστον τριών (3) ετών σε οργανική 
μονάδα της εν λόγω Γενικής Διεύθυνσης ή σε παρεμφε¬ 
ρές αντικείμενο εντός ή εκτός Βουλής. 

3. ΠροϊστάμενοιτωνΤμημάτων Αναφορών, Ερωτήσε¬ 
ων και Αιτήσεων Καταθέσεως Εγγράφων και Επερωτήσε- 
ων της Διεύθυνσης Κοινοβουλευτικού Ελέγχου τοποθε¬ 
τούνται υπάλληλοι ΠΕ, πτυχιούχοι νομικής ή πολιτικών 
ή οικονομικών ή κοινωνικών ή θετικών επιστημών ή 
οργάνωσης και διοίκησης ή ανθρωπιστικών και παιδα¬ 
γωγικών επιστημών ή πληροφορικής ή υπάλληλοι ΤΕ, 
πτυχιούχοι διοίκησης επιχειρήσεων ή πληροφορικής. 

4. Προϊστάμενοι των Τμημάτων Στενογραφίας και 
Γραμματείας της Διεύθυνσης Στενογραφίας και Πρακτι¬ 
κών της Βουλής τοποθετούνται υπάλληλοι ΠΕ ήΤΕ ή ΔΕ 
Στενογράφοι, εφόσον έχουν συμπληρώσει τριετή (3ετή) 
προϋπηρεσία ως στενογράφοι στη Βουλή. 

5. ΠροϊστάμενοιτωνΤμημάτων Εκδόσεως Πρακτικών 
της Βουλής και Αρχείου και Ευρετηριάσεως της Διεύθυν¬ 
σης Στενογραφίας και Πρακτικών της Βουλής τοποθε¬ 
τούνται υπάλληλοι ΠΕ ήΤΕ, εφόσον έχουν προϋπηρεσία, 
κατά την τελευταία δεκαπενταετία (15ετία), τουλάχιστον 
τριών (3) ετών σε οργανική μονάδα της εν λόγω Γενικής 
Διεύθυνσης ή σε παρεμφερές αντικείμενο εντός ή εκτός 
Βουλής, από τα οποία τουλάχιστον δύο (2) να έχουν δι- 
ανυθεί με το απαιτούμενο τυπικό προσόν. 

6. Προϊστάμενοι των Τμημάτων των παραγράφων 1 
και 3 των Διευθύνσεων της Γενικής Διεύθυνσης Κοινο¬ 
βουλευτικού Έργου, τοποθετούνται υπάλληλοι κάτοχοι 
των ως άνω απαιτούμενων πτυχίων ανάΤμήμα, εφόσον 
έχουν προϋπη ρεσία, κατά την τελευταία δεκαπενταετία 
(15ετία) τουλάχιστον δύο (2) ετών με το απαιτούμενο 
τυπικό προσόν, σε οργανική μονάδα της εν λόγω Γενι¬ 
κής Διεύθυνσης ή σε παρεμφερές αντικείμενο εντός ή 
εκτός Βουλής. 

7. Υπάλληλοι ΠΕ ή ΤΕ, πτυχιούχοι λοιπών σχολών, το¬ 
ποθετούνται Προϊστάμενοι των Τμημάτων των παραγρά¬ 
φων 1 και 3 των Διευθύνσεων της Γενικής Διεύθυνσης 
Κοινοβουλευτικού Έργου, εφόσον έχουν προϋπηρεσία, 
κατά την τελευταία δεκαπενταετία (15ετία), τουλάχιστον 
τριών (3) ετών σε οργανική μονάδα της εν λόγω Γενικής 
Διεύθυνσης ή σε παρεμφερές αντικείμενο εντός ή εκτός 
Βουλής, από τα οποία τουλάχιστον δύο (2) να έχουν δι- 
ανυθεί με το απαιτούμενο τυπικό προσόν. 

Άρθρο 3 

Προϊστάμενοι Τμημάτων 
της Γενικής Διεύθυνσης Διεθνών 
και Δημοσίων Σχέσεων 

1. Προϊστάμενοι τωνΤμημάτων των Διευθύνσεων Διε¬ 
θνών Υποθέσεων, Ευρωπαϊκών Υποθέσεων και Διμερών 
Θεμάτων και Δημοσίων Σχέσεων και Εθιμοτυπίας της 
Γενικής Διεύθυνσης Διεθνών και Δημοσίων Σχέσεων 
τοποθετούνται υπάλληλοι ΠΕ, πτυχιούχοι διεθνών και 


ευρωπαϊκών σπουδών ή νομικής ή φιλοσοφικής σχολής 
ή πολιτικών ή κοινωνικών ή οικονομικών επιστημών ή 
οργάνωσης και διοίκησης ή επικοινωνίας και μέσων μα¬ 
ζικής ενημέρωσης ή δημοσιογραφίας, ή υπάλληλοι ΤΕ, 
πτυχιούχοι διοίκησης επιχειρήσεων. 

2. Προϊστάμενοι τωνΤμημάτων των Διευθύνσεων Διε¬ 
θνών Υποθέσεων, Ευρωπαϊκών Υποθέσεων και Διμερών 
Θεμάτων και Δημοσίων Σχέσεων και Εθιμοτυπίαςτης Γε¬ 
νικής Διεύθυνσης Διεθνών και Δημοσίων Σχέσεων, τοπο¬ 
θετούνται υπάλληλοι κάτοχοι των ως άνω απαιτούμενων 
πτυχίων ανάΤμήμα, εφόσον έχουν προϋπηρεσία, κατά 
την τελευταία δεκαπενταετία (15ετία) τουλάχιστον δύο 
(2) ετών με το απαιτούμενο τυπικό προσόν, σε οργανική 
μονάδα της εν λόγω Γενικής Διεύθυνσης ή σε παρεμφε¬ 
ρές αντικείμενο εντός ή εκτός Βουλής. 

3. Υπάλληλοι ΠΕ ή ΤΕ, πτυχιούχοι λοιπών σχολών, 
τοποθετούνται Προϊστάμενοι των Τμημάτων των Διευ¬ 
θύνσεων Διεθνών Υποθέσεων, Ευρωπαϊκών Υποθέσεων 
και Διμερών Θεμάτων και Δημοσίων Σχέσεων και Εθιμο¬ 
τυπίας της Γενικής Διεύθυνσης Διεθνών και Δημοσίων 
Σχέσεων, εφόσον έχουν προϋπηρεσία, κατά την τελευ¬ 
ταία δεκαπενταετία (15ετία), τουλάχιστον τριών (3) ετών 
σε οργανική μονάδα της εν λόγω Γενικής Διεύθυνσης ή 
σε παρεμφερές αντικείμενο εντός ή εκτός Βουλής, από 
τα οποία τουλάχιστον δύο (2) να έχουν διανυθεί με το 
απαιτούμενο τυπικό προσόν. 

4. Σε κάθε περίπτωση, απαιτείται η πολύ καλή γνώση 
της αγγλικής ή γαλλικής ή γερμανικής ή ιταλικής ή ισπα¬ 
νικής γλώσσας. 

Άρθρο 4 

Προϊστάμενοι Τ μημάτων 

της Γενικής Διεύθυνσης Οικονομικών 

και Διοικητικής Υποστήριξης 

1. ΠροϊστάμενοιτωνΤμημάτων Ειδικού Λογιστηρίου- 
Προϋπολογισμού, Μισθοδοσίας, Εκκαθάρισης Αποζη¬ 
μιώσεων και Δαπανών, Πληρωμών και Πάγιας Προκα¬ 
ταβολής της Διεύθυνσης Οικονομικών Υπηρεσιών το¬ 
ποθετούνται υπάλληλοι ΠΕ, πτυχιούχοι οικονομικών ή 
οργάνωσης και διοίκησης ή υπάλληλοι ΤΕ, πτυχιούχοι 
διοίκησης επιχειρήσεων ή λογιστικής και χρηματοοικο¬ 
νομικής. 

2. ΠροϊστάμενοιτωνΤμημάτων Προμηθειών και Δια¬ 
χείρισης Υλικού της Διεύθυνσης Προμηθειών και Διαχεί¬ 
ρισης Υλικού τοποθετούνται υπάλληλοι ΠΕ, πτυχιούχοι 
νομικής ή πολιτικών ή οικονομικών ή θετικών επιστημών 
ή οργάνωσης και διοίκησης ή πληροφορικής ή πολυτε¬ 
χνικής σχολής, ή υπάλληλοι ΤΕ, πτυχιούχοι διοίκησης 
επιχειρήσεων ή πληροφορικής ή σχολής τεχνολογικών 
εφαρμογών. 

3. ΠροϊστάμενοιτωνΤμημάτων Προσωπικού, Επιμόρ¬ 
φωσης και Μετεκπαίδευσης και Αξιολόγησης Ανθρώπι¬ 
νου Δυναμικού της Διεύθυνσης Ανθρώπινου Δυναμικού 
και Επιμόρφωσης τοποθετούνται υπάλληλοι ΠΕ, πτυ- 
χιούχοι νομικής ή πολιτικών ή κοινωνικών ή οικονομι¬ 
κών ή θετικών επιστημών ή οργάνωσης και διοίκησης ή 
φιλοσοφικής σχολής ή πληροφορικής ή υπάλληλοι ΤΕ, 
πτυχιούχοι διοίκησης επιχειρήσεων. 

4. Προϊστάμενος του Τμήματος Γραμματείας της Δι¬ 
εύθυνσης Ανθρώπινου Δυναμικού και Επιμόρφωσης 
τοποθετείται υπάλληλος ΠΕ ή ΤΕ ή ΔΕ εφόσον έχει προ¬ 
ϋπηρεσία, κατά την τελευταία δεκαπενταετία (15ετία), 
τουλάχιστον τριών (3) ετών σε οργανική μονάδα της εν 
λόγω Γενικής Διεύθυνσης ή σε παρεμφερές αντικείμενο 
εντός ή εκτός Βουλής. 

5. Προϊστάμενος Τμήματος Εργασιακού Αθλητισμού 
της Διεύθυνσης Ανθρώπινου Δυναμικού και Επιμόρφω¬ 
σης τοποθετείται υπάλληλος ΠΕ πτυχιούχος Τμήματος 
Επιστήμης φυσικής Αγωγής και Αθλητισμού (Τ.Ε.Φ.Α.Α.), 
εφόσον έχει προϋπηρεσία, κατά την τελευταία δεκαπε¬ 
νταετία (15ετία), τουλάχιστον τριών (3) ετών στο Τμήμα 
Εργασιακού Αθλητισμού ή σε παρεμφερές αντικείμενο 
εντός ή εκτός Βουλής, από τα οποία τουλάχιστον δύο 
(2) να έχουν διανυθεί με το απαιτούμενο τυπικό προσόν. 

6. ΠροϊστάμενοςτουΤμήματος Βρεφονηπιακού Σταθ¬ 
μού και Νηπιαγωγείου της Βουλής της Διεύθυνσης Αν¬ 
θρώπινου Δυναμικού και Επιμόρφωσης τοποθετείται 
υπάλληλος ΠΕ πτυχιούχος παιδαγωγικού τμήματος ΑΕΙ, 
κατεύθυνση Νηπιαγωγός ή ΤΕ τμήματος νηπιαγωγών 
ή τμήματος εκπαίδευσης και αγωγής στην προσχολική 
ηλικία ή τμήματος βρεφονηπιοκόμων, εφόσον έχει προ¬ 
ϋπηρεσία, κατά την τελευταία δεκαπενταετία (15ετία), 
τουλάχιστον τριών (3) ετών στο Τμήμα Βρεφονηπιακού 
Σταθμού και Νηπιαγωγείου της Βουλής ή σε παρεμφερές 
αντικείμενο εντός ή εκτός Βουλής, από τα οποία του¬ 
λάχιστον δύο (2) να έχουν διανυθεί με το απαιτούμενο 
τυπικό προσόν. 

7. ΠροϊστάμενοςτουΤμήματος Κτιρίων και Περιβάλ¬ 
λοντος Χώρου της Διεύθυνσης Τεχνικών Υπηρεσιών 
τοποθετείται υπάλληλος ΠΕ, πτυχιούχος πολυτεχνικής 
σχολής, ειδικότητας αρχιτέκτονα μηχανικού ή πολιτικού 
μηχανικού ή τοπογράφου μηχανικού ή ΤΕ πτυχιούχος 
σχολής τεχνολογικών εφαρμογών τμήματος πολιτικού 
μηχανικού ή τοπογράφου μηχανικού, εφόσον έχει προ¬ 
ϋπηρεσία, κατά την τελευταία δεκαπενταετία (15ετία), 
τουλάχιστον τριών (3) ετών στη Διεύθυνση Τεχνικών 
Υπηρεσιών ή σε παρεμφερές αντικείμενο εντός ή εκτός 
Βουλής, από τα οποία τουλάχιστον δύο (2) να έχουν δι- 
ανυθεί με το απαιτούμενο τυπικό προσόν. 

8. ΠροϊστάμενοςτουΤμήματος Ηλεκτρολογίας- Μ ηχα- 
νολογίας της Διεύθυνσης Τεχνικών Υπηρεσιών τοποθε¬ 
τείται υπάλληλος ΠΕ, πτυχιούχος πολυτεχνικής σχολής, 
ειδικότητας ηλεκτρολόγου ή μηχανολόγου ή ηλεκτρο- 
λόγου-μηχανολόγου ή ναυπηγού μηχανικού ή ΤΕ πτυ¬ 
χιούχος σχολής τεχνολογικών εφαρμογών τμήματος 
ηλεκτρολόγου ή μηχανολόγου ή ναυπηγού μηχανικού, 
εφόσον έχει προϋπηρεσία, κατά την τελευταία δεκαπε¬ 
νταετία (15ετία), τουλάχιστον τριών (3) ετών στη Διεύ- 
θυνσηΤεχνικών Υπηρεσιών ή σε παρεμφερές αντικείμε¬ 
νο εντός ή εκτός Βουλής, από τα οποία τουλάχιστον δύο 
(2) να έχουν διανυθεί με το απαιτούμενο τυπικό προσόν. 

9. Προϊστάμενοι των Τμημάτων Καθαριότητας και 
Σταθμού Οχημάτων της Διεύθυνσης Τεχνικών Υπηρε¬ 
σιών και Διαχείρισης και Κίνησης Οχημάτων της Διεύθυν¬ 
σης Προμηθειών και Διαχείρισης Υλικού τοποθετούνται 
υπάλληλοι ΠΕ ή ΤΕ ή ΔΕ εφόσον έχουν προϋπηρεσία, 
κατά την τελευταία δεκαπενταετία (15ετία), τουλάχιστον 


τριών (3) ετών σε οργανική μονάδα της εν λόγω Γενικής 
Διεύθυνσης ή σε παρεμφερές αντικείμενο εντός ή εκτός 
Βουλής. 

10. Προϊστάμενος τουΤμήματοςΤεχνιτών και Εργατών 
της ΔιεύθυνσηςΤεχνικών Υπηρεσιών τοποθετείται υπάλ¬ 
ληλος ΔΕ εφόσον έχει προϋπηρεσία, κατά την τελευταία 
δεκαπενταετία (15ετία), τουλάχιστον τριών (3) ετών σε 
οργανική μονάδα της εν λόγω Γενικής Διεύθυνσης ή σε 
παρεμφερές αντικείμενο εντός ή εκτός Βουλής. 

11. ΠροϊστάμενοςτουΤμήματος Βουλευτών και Κομ¬ 
μάτων της Διεύθυνσης Υποστήριξης Βουλευτών τοποθε¬ 
τείται υπάλληλος ΠΕ, πτυχιούχος νομικής ή φιλοσοφικής 
σχολής ή ανθρωπιστικών σπουδών ή πολιτικών ή κοι¬ 
νωνικών ή οικονομικών ή θετικών επιστημών ή οργά¬ 
νωσης και διοίκησης ή πληροφορικής ή υπάλληλος ΤΕ, 
πτυχιούχος διοίκησης επιχειρήσεων ή πληροφορικής ή 
τεχνολογικών εφαρμογών. 

12. ΠροϊστάμενοιτωνΤμημάτων Γραφείων Βουλευτών 
και Γραφείων Κοινοβουλευτικών Ομάδων και Κοινοβου¬ 
λευτικών Προσώπων της Διεύθυνσης Υποστήριξης Βου¬ 
λευτών τοποθετούνται υπάλληλοι ΠΕ ήΤΕ ή ΔΕ, εφόσον 
έχουν προϋπηρεσία, κατά την τελευταία δεκαπενταετία 
(15ετία), τουλάχιστον τριών (3) ετών σε οργανική μονάδα 
της εν λόγω Γενικής Διεύθυνσης ή σε παρεμφερές αντι¬ 
κείμενο εντός ή εκτός Βουλής. 

13. ΠροϊστάμενοιτωνΤμημάτων των παραγράφων 1, 
2,3 και 11 των Διευθύνσεων της Γενικής Διεύθυνσης Οι¬ 
κονομικών και Διοικητικής Υποστήριξης, τοποθετούνται 
υπάλληλοι κάτοχοι των ως άνω απαιτούμενων πτυχίων 
ανάΤμήμα, εφόσον έχουν προϋπηρεσία, κατά την τελευ¬ 
ταία δεκαπενταετία (15ετία) τουλάχιστον δύο (2) ετών με 
το απαιτούμενο τυπικό προσόν, σε οργανική μονάδα της 
εν λόγω Γενικής Διεύθυνσης ή σε παρεμφερές αντικεί¬ 
μενο εντός ή εκτός Βουλής. 

14. Υπάλληλοι ΠΕ ή ΤΕ, πτυχιούχοι λοιπών σχολών, 
τοποθετούνται Προϊστάμενοι των Τμημάτων των πα¬ 
ραγράφων 1, 2, 3 και 11 των Διευθύνσεων της Γενικής 
Διεύθυνσης Οικονομικών και Διοικητικής Υποστήρι¬ 
ξης, εφόσον έχουν προϋπηρεσία, κατά την τελευταία 
δεκαπενταετία (15ετία), τουλάχιστον τριών (3) ετών σε 
οργανική μονάδα της εν λόγω Γενικής Διεύθυνσης ή σε 
παρεμφερές αντικείμενο εντός ή εκτός Βουλής, από τα 
οποία τουλάχιστον δύο (2) να έχουν διανυθεί με το απαι- 
τούμενο τυπικό προσόν. 

Άρθρο 5 

Προϊστάμενοι Τμημάτων της Γενικής 
Διεύθυνσης Ηλεκτρονικής Διοίκησης, 
Βιβλιοθήκης και Εκδόσεων 

1. Προϊστάμενοι των Τμημάτων Σχεδιασμού και Ανά¬ 
πτυξης Συστημάτων, Παραγωγικής Λειτουργίας Συ¬ 
στημάτων, Υπολογιστικών Υποδομών και Δικτύων και 
Τεχνικής Υποστήριξης και Μέριμνας Εξοπλισμού της 
Διεύθυνσης Πληροφορικής και ΝέωνΤεχνολογιώντης Γε¬ 
νικής Διεύθυνσης Ηλεκτρονικής Διοίκησης, Βιβλιοθήκης 
και Εκδόσεων τοποθετούνται υπάλληλοι ΠΕ, πτυχιούχοι 
πληροφορικής (συμπεριλαμβανομένωντων πτυχιούχων 
πολυτεχνικής σχολής σε σχετικό αντικείμενο) ή θετικών 
επιστημών ή υπάλληλοι ΤΕ, πτυχιούχοι πληροφορικής. 




19342 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 766/17.05.2018 


2. Προϊστάμενοι των Τμημάτων Κοινοβουλευτικής Βι¬ 
βλιοθήκης, Μπενακείου Βιβλιοθήκης και Συλλογών Πο¬ 
λιτικών Προσωπικοτήτων, Βιβλιοθήκης Πόλης (Καπνερ¬ 
γοστάσιο) και Διαχείρισης Συστημάτων Βιβλιοθήκης, και 
Κοινοβουλευτικών Αρχείων της Διεύθυνσης Βιβλιοθήκης 
της Βουλής τοποθετούνται υπάλληλοι ΠΕ, πολιτικών ή 
κοινωνικών επιστημών ή νομικής ή οργάνωσης και δι¬ 
οίκησης ή βιβλιοθηκονομίας ή φιλοσοφικής σχολής ή 
ανθρωπιστικών σπουδών ή υπάλληλοι ΤΕ, πτυχιούχοι 
βιβλιοθηκονομίας. Σε κάθε περίπτωση, απαιτείται η πολύ 
καλή γνώση της αγγλικής ή γαλλικής ή γερμανικής ή ιτα¬ 
λικής ή ισπανικής γλώσσας. 

3. Προϊστάμενος τουΤμήματος Διατήρησης καιΣυντή- 
ρησης Έντυπου Υλικού και Έργων Τέχνης της Διεύθυνσης 
Βιβλιοθήκης της Βουλής τοποθετείται υπάλληλος ΠΕ ήΤΕ 
πτυχιούχος συντήρησης αρχαιοτήτων και έργων τέχνης, 
εφόσον έχει προϋπηρεσία, κατά την τελευταία δεκαπε¬ 
νταετία (15ετία), τουλάχιστον τριών (3) ετών σε οργανική 
μονάδα της Διεύθυνσης Βιβλιοθήκης ή σε παρεμφερές 
αντικείμενο εντός ή εκτός Βουλής, από τα οποία, του¬ 
λάχιστον δύο (2) να έχουν διανυθεί με το απαιτούμενο 
τυπικό προσόν. 

4. Προϊστάμενος του Τμήματος Σχεδιασμού Εργασι¬ 
ών Προεκτύπωσης και Ενημέρωσης της Διεύθυνσης 
Εκδόσεων και Εκτυπώσεων τοποθετείται υπάλληλος 
ΠΕ, πτυχιούχος πληροφορικής ή πολυτεχνικής σχολής 
(συναφούς με την πληροφορική) ή υπάλληλος ΤΕ, πτυ¬ 
χιούχος πληροφορικής ή γραφίστικης ή τεχνολογικών 
εφαρμογών. 

5. Προϊστάμενος του Τμήματος Παραγωγής, Διαχείρι¬ 
σης Εκδόσεων και Εξυπηρέτησης Κοινού της Διεύθυνσης 
Εκδόσεων και Εκτυπώσεων τοποθετείται υπάλληλος ΠΕ, 
πτυχιούχος φιλοσοφικής σχολής ή πολιτικών ή οικονομι¬ 
κών ή θετικών επιστημών ή οργάνωσης και διοίκησης ή 
πληροφορικής ή πολυτεχνικής σχολής ή ανθρωπιστικών 
σπουδών ή υπάλληλοςΤΕ, πτυχιούχος διοίκησης επιχει¬ 
ρήσεων ή πληροφορικής ή γραφίστικης ή τεχνολογικών 
εφαρμογών. 

6. Προϊστάμενοι των Τμημάτων των παραγράφων 
1, 2, 4 και 5 των Διευθύνσεων της Γενικής Διεύθυνσης 
Ηλεκτρονικής Διοίκησης, Βιβλιοθήκης και Εκδόσεων, 
τοποθετούνται υπάλληλοι κάτοχοι των ως άνω απαιτού- 
μενων πτυχίων ανάΤμήμα, εφόσον έχουν προϋπηρεσία, 
κατά την τελευταία δεκαπενταετία (15ετία) τουλάχιστον 
δύο (2) ετών, σε οργανική μονάδα των Διευθύνσεων, 
στις οποίες υπάγονται τα αντίστοιχα Τμήματα ή σε πα¬ 
ρεμφερές αντικείμενο εντός ή εκτός Βουλής, τα οποία, 
στις περιπτώσεις των Τμημάτων των παραγράφων 
1 και 2, να έχουν διανυθεί με το απαιτούμενο τυπικό 
προσόν. 

7. Υπάλληλοι ΠΕ ή ΤΕ, πτυχιούχοι λοιπών σχολών, 
τοποθετούνται Προϊστάμενοι των Τμημάτων των πα¬ 
ραγράφων 1, 2, 4 και 5 των Διευθύνσεων της Γενικής 
Διεύθυνσης Ηλεκτρονικής Διοίκησης, Βιβλιοθήκης και 
Εκδόσεων, εφόσον έχουν προϋπηρεσία, κατά την τε¬ 
λευταία δεκαπενταετία (15ετία), τουλάχιστον τριών (3) 
ετών σε οργανική μονάδα των Διευθύνσεων, στις οποί¬ 
ες υπάγονται τα αντίστοιχα Τμήματα ή σε παρεμφερές 


αντικείμενο εντός ή εκτός Βουλής, από τα οποία, στις 
περιπτώσεις των Τμημάτων των παραγράφων 1 και 
2, τουλάχιστον δύο (2) να έχουν διανυθεί με το απαι- 
τούμενο τυπικό προσόν. Υπάλληλοι ΔΕ τοποθετούνται 
Προϊστάμενοι των Τμημάτων των παραγράφων 4 και 
5 της Διεύθυνσης Εκδόσεων και Εκτυπώσεων, εφόσον 
έχουν προϋπη ρεσία, κατά την τελευταία δεκαπενταετία 
(15ετία), τουλάχιστον τριών (3) ετών σε οργανική μονάδα 
της Διεύθυνσης αυτής. 

Άρθρο 6 

Προϊστάμενοι Τμημάτων των Διευθύνσεων 
Επιστημονικών Μελετών της Επιστημονικής 
Υπηρεσίας, του Γραφείου Προϋπολογισμού 
του Κράτους στη Βουλή, της Ειδικής Υπηρεσίας 
Επιτροπής Ελέγχου Δηλώσεων Περιουσιακής 
Κατάστασης και της Υπηρεσίας Εφαρμογής 
Ευρωπαϊκών Προγραμμάτων (Υ.Ε.Ε.Π.) 

1. ΠροϊστάμενοιτωνΤμημάτων Γραμματείας των Διευ¬ 
θύνσεων Επιστημονικών Μελετών και Διοικητικής Γραμ¬ 
ματείας του Γραφείου Προϋπολογισμού του Κράτους στη 
Βουλή τοποθετούνται υπάλληλοι ΠΕ, πτυχιούχοι νομι¬ 
κής ή πολιτικών ή κοινωνικών ή οικονομικών ή θετικών 
επιστημών ή οργάνωσης και διοίκησης ή φιλοσοφικής 
σχολής ή πληροφορικής. 

2. Προϊστάμενοι των Τμημάτων Ελέγχου Δηλώσεων 
Περιουσιακής Κατάστασης, Ελέγχου Δαπανών των Κομ¬ 
μάτων και Συνασπισμών Κομμάτων, Υποψηφίων Βου¬ 
λευτών και Ευρωβουλευτών της Ειδικής Υπηρεσίας Επι¬ 
τροπής Ελέγχου Δηλώσεων Περιουσιακής Κατάστασης 
τοποθετούνται υπάλληλοι ΠΕ, πτυχιούχοι οικονομικών 
ή οργάνωσης και διοίκησης ή νομικής ή υπάλληλοι ΤΕ, 
πτυχιούχοι διοίκησης επιχειρήσεων ή λογιστικής και 
χρηματοοικονομικής. 

3. Προϊστάμενος του Τμήματος Γραμματειακής Υπο¬ 
στήριξης της Ειδικής Υπηρεσίας Επιτροπής Ελέγχου Δη¬ 
λώσεων Περιουσιακής Κατάστασης τοποθετείται υπάλ¬ 
ληλος ΠΕ ή ΤΕ ή ΔΕ, εφόσον έχει προϋπηρεσία, κατά την 
τελευταία δεκαπενταετία (15ετία) τουλάχιστον τριών (3) 
ετών, σε αντίστοιχη οργανική Μονάδα της Βουλής ή σε 
παρεμφερές αντικείμενο εντός ή εκτός Βουλής. 

4. Προϊστάμενοι των Μονάδων Σχεδιασμού και Προ¬ 
γραμματισμού, Εφαρμογής και Παρακολούθησης Έρ¬ 
γων και Καινοτομίας Ευρωπαϊκών Έργων της Υπηρεσίας 
Εφαρμογής Ευρωπαϊκών Προγραμμάτων (Υ.Ε.Ε.Π.) τοπο¬ 
θετούνται υπάλληλοι ΠΕ, πτυχιούχοι νομικής ή πολιτικών 
ή οικονομικών ή θετικών επιστημών ή οργάνωσης και 
διοίκησης ή πληροφορικής ή πολυτεχνικής σχολής ή 
υπάλληλοι ΤΕ, πτυχιούχοι διοίκησης επιχειρήσεων ή πλη¬ 
ροφορικής ή σχολής τεχνολογικών εφαρμογών. 

5. Προϊστάμενος της Μονάδας Ελέγχου και Οικονομι¬ 
κής Διαχείρισης της Υπηρεσίας Εφαρμογής Ευρωπαϊκών 
Προγραμμάτων (Υ.Ε.Ε.Π.) τοποθετείται υπάλληλος ΠΕ, 
πτυχιούχος οικονομικών ή οργάνωσης και διοίκησης 
ή υπάλληλοςΤΕ, πτυχιούχος διοίκησης επιχειρήσεων ή 
λογιστικής και χρηματοοικονομικής. 

6. ΠροϊστάμενοιτωνΤμημάτων και Μονάδωντωνπα- 
ραγράφων 1,2,4 και 5 τοποθετούνται υπάλληλοι κάτοχοι 

των ως άνω απαιτούμενων πτυχίων ανάΤμήμα, εφόσον 
έχουν προϋπηρεσία, κατά την τελευταία δεκαπενταετία 
(15ετία) τουλάχιστον δύο (2) ετών με το απαιτούμενο 
τυπικό προσόν, στις οργανικές Μονάδες, επιπέδου Διεύ¬ 
θυνσης που ανήκουν τα εν λόγω Τμήματα ή σε παρεμ¬ 
φερές αντικείμενο εντός ή εκτός Βουλής. 

7. Υπάλληλοι ΠΕ ή ΤΕ, όπως ανωτέρω προβλέπονται, 
πτυχιούχοι λοιπών σχολών, τοποθετούνται Προϊστάμε¬ 
νοι τωνΤμημάτων των παραγράφων 1,2,4 και 5 εφόσον 
έχουν προϋπηρεσία, κατά την τελευταία δεκαπενταετία 
(15ετία), τουλάχιστον τριών (3) ετών, στις οργανικές Μο¬ 
νάδες, επιπέδου Διεύθυνσης που ανήκουν τα εν λόγω 
Τμήματα ή σε παρεμφερές αντικείμενο εντός ή εκτός 
Βουλής, από τα οποία τουλάχιστον δύο (2) να έχουν δι- 
ανυθεί με το απαιτούμενο τυπικό προσόν. 

8. Σε κάθε περίπτωση, για τους προϊσταμένους των 
Μονάδων των παραγράφων 4 και 5, απαιτείται η πολύ 
καλή γνώση της αγγλικής ή γαλλικής ή γερμανικής ή 
ιταλικής ή ισπανικής γλώσσας. 

Άρθρο 7 

1. Μεταπτυχιακό ή διδακτορικό δίπλωμα υπαλλήλου 
λαμβάνεται υπόψη, εφόσον κριθεί συναφές προς το αντι¬ 
κείμενο της προκηρυσσόμενης θέσης από το Υπηρεσι¬ 
ακό Συμβούλιο της Βουλής. Το Υπηρεσιακό Συμβούλιο 
αποφαίνεται και για το παρεμφερές αντικείμενο προϋ¬ 
πηρεσίας εντός ή εκτός Βουλής. 

2. Προκειμένου να αποδειχθεί το παρεμφερές αντικεί¬ 
μενο εκτός Βουλής απαιτούνται: 

α) Για προϋπηρεσία που έχει διανυθεί στο δημόσιο, 
όπως ορίζεται στην παράγραφο 3 του άρθρου 38 του 
Κανονισμού της Βουλής (Μέρος Β'), όπως ισχύει, και 
ανεξαρτήτως της κατηγορίας στην οποία διανύθηκε, 
εφόσον δεν προκύπτει από το φάκελο του υποψηφίου, 
με οποιοδήποτε έγγραφο αποδεικτικό στοιχείο του φο¬ 
ρέα στον οποίο διανύθηκε, από το οποίο να προκύπτει 
η κατηγορία, ο κλάδος/ειδικότητα, η οργανική μονάδα 
στην οποία υπηρέτησε, καθώς και το χρονικό διάστημα 
εργασίας σε αυτόν. 

β) Προϋπηρεσία που έχει διανυθεί στον ιδιωτικό το¬ 
μέα μετά την απόκτηση του βασικού τίτλου σπουδών 
της κατηγορίας ή εκπαιδευτικής βαθμίδας στην οποία 
υπηρετεί ο υπάλληλος, αποδεικνύεται με τα δικαιολο- 
γητικά που ορίζονται στην παρ. 4 του άρθρου 2 της 
από 18.8.2016 (ΦΕΚ Β'2693) απόφασης του Προέδρου 
της Βουλής ή βεβαίωση του εργοδότη, από τα οποία 
προκύπτουν ο εργοδότης, το αντικείμενο εργασιών, το 
είδος απασχόλησης και το χρονικό διάστημα εργασίας 
σε αυτόν. 

3. Ως οργανικές μονάδες κατά την έννοια των προη¬ 
γούμενων παραγράφων νοούνται και οι προϋφιστάμε- 
νες των εκάστοτε τροποποιήσεων του Κανονισμού της 
Βουλής (Μέρος Β') οργανικές μονάδες της Βουλής με 
αρμοδιότητες ίδιες ή αντίστοιχες με αυτές των υφιστά¬ 
μενων οργανικών μονάδων της Βουλής. Η προϋπηρεσία 
σε προϋφιστάμενες οργανικές μονάδες βεβαιώνεται από 
την αρμόδια Διεύθυνση Ανθρώπινου Δυναμικού και Επι¬ 
μόρφωσης. 


4. Οι τίτλοι σπουδών σχολών της αλλοδαπής θα πρέπει 
να έχουν αναγνωριστεί από τους αρμόδιους φορείς ως 
ισότιμοι και αντίστοιχοι με τους απονεμόμενους από τα 
ελληνικά εκπαιδευτικά ιδρύματα. 

Η παρούσα απόφαση ισχύει από την δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Μάίου 2018 

Ο Πρόεδρος της Βουλής 

ΝΙΚΟΛΑΟΣ ΒΟΥΤΣΗΣ 


Αριθμ. Φ. 400/121/305 459 Σ. 3030 (2) 

Ανάκληση Τοποθέτησης Οπλιτών Θητείας Ειδικό¬ 
τητας ΙατρούΆνευ Ειδικότητας από Πολυδύναμο 
Περιφερειακό Ιατρείο και Περιφερειακό Ιατρείο 
του Υπουργείου Υγείας. 

ΟΙ ΑΝΑΠΛΗΡΩΤΕΣ ΥΠΟΥΡΓΟΙ 
ΕΘΝΙΚΗΣ ΑΜΥΝΑΣ - ΥΓΕΙΑΣ 

Έχοντας υπόψη: 

1. Τις διατάξεις: 

α.Του άρθρου 21 του ν. 2690/1999 (Α'45) «Κώδικας Δι¬ 
οικητικής Διαδικασίας και άλλες Διατάξεις», όπως ισχύει. 

β.Του άρθρου 8 του ν. 4361/2016 (Α' 10) «Ρύθμιση θε¬ 
μάτων μεταθέσεων οπλιτών, μέριμνας προσωπικού και 
άλλες διατάξεις», όπως ισχύει. 

γ. Του ν. 3421/2005 (Α' 302) «Περί στρατολογίας των 
Ελλήνων και άλλες διατάξεις», όπως ισχύει. 

δ. Του π.δ. 73/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α' 116). 

ε. Της υπ' αριθμ. Υ25/06-10-2015 απόφασης Πρωθυ¬ 
πουργού «Ανάθεση Αρμοδιοτήτων στον Αναπληρωτή 
Υπουργό Υγείας Παύλο Πολάκη» (Β' 2144). 

στ. Της υπ'αριθμ. Υ10/09-03-2018 απόφασης Πρωθυ¬ 
πουργού «Ανάθεση Αρμοδιοτήτων στον Αναπληρωτή 
Υπουργό Εθνικής Άμυνας Φώτιο - Φανούριο Κουβέλη» 
(Β' 854). 

2. Την υπ'αριθμ. Φ.400/5/290442/Σ.60/04.01.2018 κοι¬ 
νή υπουργική απόφαση Αναπληρωτή Υπουργού Εθνικής 
Άμυνας και Αναπληρωτή Υπουργού Υγείας «Τοποθέτηση 
Οπλιτών Θητείας Πτυχιούχων Ιατρικής σε Πολυδύναμα 
Περιφέρεια κά Ιατρεία, Περιφερειακά Ιατρεία και Κέντρα 
Υγείας του Υπουργείου Υγείας» (Β' 36). 

3. Το με αρ. πρωτ: Γ4γ/Γ.Π.32063/03.05.2018 έγγραφο 
του Υπουργείου Υγείας, αποφασίζουμε: 

Την ανάκληση της υπ'αριθμ. Φ.400/5/290442/Σ.60/ 
04.01.2018 κοινής απόφασης του Αναπληρωτή Υπουρ¬ 
γού Εθνικής Αμυνας και του Αναπληρωτή Υπουργού 
Υγείας «Τοποθέτηση Οπλιτών Θητείας Πτυχιούχων Ια¬ 
τρικής σε Πολυδύναμα Περιφερειακά Ιατρεία, Περιφερει¬ 
ακά Ιατρεία και Κέντρα Υγείας του Υπουργείου Υγείας» 
(Β' 36)], αναφορικά με: α) την τοποθέτηση, του οπλί¬ 
τη θητείας Στρτη (ΥΓ) Γόμπου Γεωργίου του Μιχαήλ, 

ΣΑ:139/1329/10, 2017 ΣΤ' ΕΣΣΟ, ειδικότητας Ιατρού 
Άνευ Ειδικότητας, (αύξων αριθμός ιβ της ως άνω κοι¬ 
νής υπουργικής απόφασης) και β) του οπλίτη θητείας 
Στρτη (ΥΓ) Ζαπάντη Αγγέλου του Φωτίου, ΣΑ:104/63/14, 
2017 ΣΤ' ΕΣΣΟ, ειδικότητας Ιατρού Άνευ Ειδικότητας, 
(αύξων αριθμός ιγ της ως άνω κοινής υπουργικής 
απόφασης), στο Πολυδύναμο Περιφερειακό Ιατρείο 
Χάλκης, 2ης Υγειονομικής Περιφέρειας και στο Περι¬ 
φερειακό Ιατρείο Μαθρακίου, 6ης Υγειονομικής Περι¬ 
φέρειας αντίστοιχα, επειδή οι παραπάνω Στρατιώτες 
δεν προσκόμισαν στον αρμόδιο φορέα ανάληψης 
υπηρεσίας του Υπουργείου Υγείας τα απαιτούμενα 
δικαιολογητικά. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Μάίου 2018 

Οι Αναπληρωτές Υπουργοί 

Εθνικής Άμυνας Υγείας 

ΦΩΤΙΟΣ- ΦΑΝΟΥΡΙΟΣ ΚΟΥΒΕΛΗΣ ΠΑΥΛΟΣ ΠΟΛΑΚΗΣ 


Αριθμ. ΔΙΠΑΑΔ/Φ.Κ./5 7/14698 (3) 

Κατανομή προσωπικού στον Οργανισμό Σιδηρο¬ 
δρόμων Ελλάδος Α.Ε. 

Η ΥΠΟΥΡΓΟΣ 

ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

1. Τις διατάξεις του άρθρου 10 παρ. 2 και 3 και του 
άρθρου 11 του ν. 3833/2010 «Προστασία της εθνικής 
οικονομίας - Επείγοντα μέτρα για την αντιμετώπιση της 
δημοσιονομικής κρίσης» (ΦΕΚ 40/Α/15-3-2010), όπως 
ισχύουν, και τις διατάξεις της παρ. 21 του άρθρου ενάτου 
του ν. 4057/2012 (ΦΕΚ 54/Α/2012). 

2. Το π.δ. 123/2016 (ΦΕΚ 208/Α74-11-2016) «Ανασύ¬ 
σταση και μετονομασία του Υπουργείου Διοικητικής 
Μεταρρύθμισης και Ηλεκτρονικής Διακυβέρνησης, 
ανασύσταση του Υπουργείου Τουρισμού, σύσταση 
Υπουργείου Μεταναστευτικής Πολιτικής και Υπουρ¬ 
γείου Ψηφιακής Πολιτικής, Τηλεπικοινωνιών και Ενη¬ 
μέρωσης, μετονομασία Υπουργείων Εσωτερικών και 
Διοικητικής Ανασυγκρότησης, Οικονομίας, Ανάπτυξης 
καιΤουρισμού και Υποδομών, Μεταφορών και Δικτύων» 
και το π.δ. 125/2016 (ΦΕΚ 210/Α/5-11 -2016) «Διορισμός 
Υπουργών, Αναπληρωτών Υπουργών και Υφυπουργών». 

3. Την υπ'αριθμ. ΔΙΠΠ/Φ.ΕΠ.1/71/οικ. 4573/01-3-2011 
(ΦΕΚ 323/Β/1-3-2011) κοινή απόφαση των Υπουργών 
Εσωτερικών, Αποκέντρωσης και Ηλεκτρονικής Διακυ¬ 
βέρνησης και Οικονομικών, για τον καθορισμό των προ¬ 
τεραιοτήτων των κριτηρίων κατανομής προσωπικού. 

4. Την αριθμ. ΔΙΠΑΑΔ/Φ.ΕΓΚΡ.51/634/5-4-2016 εγκρι¬ 
τική απόφαση. 

5. Το αριθμ. πρωτ. 6111969/20-4-2018 αίτημα του Ορ¬ 
γανισμού Σιδηροδρόμων Ελλάδος Α. Ε.. 


6. Την ανάγκη ορθολογικής κατανομής και αξιοποίη¬ 
σης του τακτικού προσωπικού και των λειτουργών που 
διορίζονται ή προσλαμβάνονται στους φορείς της παρ. 
1 του άρθρου 1 του ν. 3812/2009. 

7. Το γεγονός ότι από την παρούσα δεν προκαλείται 
επιπλέον δαπάνη, αποφασίζουμε: 

Την κατανομή στον Οργανισμό Σιδηροδρόμων Ελλά¬ 
δος Α. Ε. τριάντα τεσσάρων (34) διοριστέων, της 3Κ/2017 
Προκήρυξης ΑΣΕΠ (Υπουργείο Υποδομών και Μεταφο¬ 
ρών), ως εξής: 

• εννέα (9) θέσεων, Πανεπιστημιακής Εκπαίδευσης 
•τριών (3) θέσεων,Τεχνολογικής Εκπαίδευσης 

• είκοσι δύο (22) θέσεων, Δευτεροβάθμιας Εκπαίδευσης. 
Η απόφαση αυτή να δημοσιευθεί στην Εφημερίδα της 

Κυβερνήσεως. 

Αθήνα, 15 Μάίου 2018 
Η Υπουργός 

ΟΛΓΑ ΓΕΡΟΒΑΣΙΛΗ 


Αριθμ. ΔΙΠΑΑΔ/Φ.Κ./5 6/13781 (4) 

Κατανομή προσωπικού στο Υπουργείο Υγείας. 

Η ΥΠΟΥΡΓΟΣ 

ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

1. Τις διατάξεις του άρθρου 10 παρ. 2 και 3 και του 
άρθρου 11 του ν. 3833/2010 «Προστασία της εθνικής 
οικονομίας - Επείγοντα μέτρα για την αντιμετώπιση της 
δημοσιονομικής κρίσης» (ΦΕΚ 40/Α/15-3-2010), όπως 
ισχύουν, και τις διατάξεις της παρ. 21 του άρθρου ενάτου 
του ν. 4057/2012 (ΦΕΚ 54/Α/2012). 

2. Το π.δ. 123/2016 (ΦΕΚ 208/Α/4-11 -2016) «Ανασύ¬ 
σταση και μετονομασία του Υπουργείου Διοικητικής 
Μεταρρύθμισης και Ηλεκτρονικής Διακυβέρνησης, 
ανασύσταση του Υπουργείου Τουρισμού, σύσταση 
Υπουργείου Μεταναστευτικής Πολιτικής και Υπουργείου 
Ψηφιακής Πολιτικής,Τηλεπικοινωνιών και Ενημέρωσης, 
μετονομασία Υπουργείων Εσωτερικών και Διοικητικής 
Ανασυγκρότησης, Οικονομίας, Ανάπτυξης και Τουρι¬ 
σμού και Υποδομών, Μεταφορών και Δικτύων» και το 
π.δ. 125/2016 (ΦΕΚ 210/Α/5-11 -2016) «Διορισμός Υπουρ¬ 
γών, Αναπληρωτών Υπουργών και Υφυπουργών». 

3. Την υπ'αριθμ. ΔΙΠΠ/Φ.ΕΠ.Ι/71/οικ. 4573/01-3-2011 
(ΦΕΚ 323/Β/1-3-2011) κοινή απόφαση των Υπουργών 
Εσωτερικών, Αποκέντρωσης και Ηλεκτρονικής Διακυ¬ 
βέρνησης και Οικονομικών, για τον καθορισμό των προ¬ 
τεραιοτήτων των κριτηρίων κατανομής προσωπικού. 

4. Το υπ'αριθμ. Γ4β/Γ.Π.οικ.28882/2-4-18 έγγραφο του 
Υπουργείου Υγείας. 

5. Την ανάγκη ορθολογικής κατανομής και αξιοποίη¬ 
σης του τακτικού προσωπικού και των λειτουργών που 
διορίζονται ή προσλαμβάνονται στους φορείς της παρ. 
1 του άρθρου 1 του ν. 3812/2009. 

6. Το γεγονός ότι από την παρούσα δεν προκαλείται 
επιπλέον δαπάνη, αποφασίζουμε: 

Την κατανομή πέντε (5) ατόμων, που προστατεύονται από τις διατάξεις του ν. 2920/2001, όπως τροποποιήθηκε 
και ισχύει, σε φορείς εποπτείαςτου Υπουργείου Υγείας, ως εξής: 


ΟΝΟΜΑΤΕΠΩΝΥΜΟ 

ΦΟΡΕΑΣ 

ΚΛΑΔΟΣ/ΕΙΔΙΚΟΤΗΤΑ 

ΚΑΤΗ ΣΩΤΗΡΙΑ 

ΠΑΝΕΠΙΣΤΗΜΙΑΚΟ ΓΕΝΙΚΟ ΝΟΣΟΚΟΜΕΙΟ ΛΑΡΙ- 
ΣΑΣ-ΓΕΝΙΚΟ ΝΟΣΟΚΟΜΕΙΟ ΛΑΡΙΣΑΣ «ΚΟΥΤΛΙΜΠΑ- 
ΝΕΙΟ και ΤΡΙΑΝΤΑΦΥΛΛΕΙΟ» ΑΠΟΚΕΝΤΡΩΜΕΝΗ 
ΟΡΓΑΝΙΚΗ ΜΟΝΑΔΑ ΛΑΡΙΣΑΣ 

ΠΕ ΒΙΟΧΗΜΕΙΑΣ και ΒΙΟΤΕ¬ 
ΧΝΟΛΟΓΙΑΣ 

ΒΑΛΟΓΙΑΝΝΗ ΑΡΕΤΗ 

ΓΕΝΙΚΟ ΝΟΣΟΚΟΜΕΙΟ Ν1 ΚΑΙΑΣ-ΠΕΙΡΑΙΑ «ΑΓΙΟΣ 
ΠΑΝΤΕΛΕΗΜΩΝ» - ΓΕΝΙΚΟ ΝΟΣΟΚΟΜΕΙΟ ΔΥΤΙΚΗΣ 
ΑΤΤΙΚΗΣ «Η ΑΓΙΑ ΒΑΡΒΑΡΑ» (ΠΑΤΟ ΓΝ ΝΙΚΑΙΑΣ-ΠΕ- 
ΡΑΙΑ «ΑΓΙΟΣ ΠΑΝΤΕΛΕΗΜΩΝ» 

ΤΕ ΦΥΣΙΚΟΘΕΡΑΠΕΙΑΣ 

ΓΚΟΥΡΛΑ ΕΥΑΓΓΕΛΙΑ 

ΓΕΝΙΚΟ ΝΟΣΟΚΟΜΕΙΟ ΚΑΡΔΙΤΣΑΣ 

ΔΕ ΒΟΗΘΩΝ ΝΟΣΗΛΕΥΤΙΚΗΣ 

ΔΕΣΚΟΥ ΜΑΡΙΑ 

ΓΕΝΙΚΟ ΝΟΣΟΚΟΜΕΙΟ ΠΕΙΡΑΙΑ «ΤΖΑΝΕΙΟ» 

ΔΕ ΒΟΗΘΩΝ ΝΟΣΗΛΕΥΤΙΚΗΣ 

ΚΟΝΤΑΚΙΩΤΗΣ ΣΤΥΛΙΑΝΟΣ 

ΓΕΝΙΚΟ ΝΟΣΟΚΟΜΕΙΟ ΒΟΛΟΥ «ΑΧΙΛΛΟΠΟΥΛΕΙΟ» 

ΠΕ ΨΥΧΟΛΟΓΩΝ 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 15 Μάίου 2018 
Η Υπουργός 

ΟΛΓΑ ΓΕΡΟΒΑΣΙΛΗ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ωιχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 



























